
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број: 612-00-00086/2014-04
20.02.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 20.02.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА бр 165, у БЕОГРАДУ, ПИБ:101746499, Матични број: 07028121,  испуњава прописане стандарде за акредитацију студијског програма Mастер академске студије политикологије – Политиколошке студије религије у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА бр 165, у БЕОГРАДУ, је дана 15.1.2014.године поднела захтев за акредитацију студијског програма Mастер академске студије политикологије – Политиколошке студије религије у оквиру поља друштвено-хуманистичких наука под бројем 612-00-00086/2014-04. 
[bookmark: _GoBack]Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензенатао извршеној анализи достављене документације са оценом, извештај поткомисије који садржи и оцену, сачињен након спроведеног непосредног увида у рад УНИВЕРЗИТЕТA У БЕОГРАДУ-ФАКУЛТЕТA ПОЛИТИЧКИХ НАУКА, са седиштем у улици ЈОВЕ ИЛИЋА бр 165, у БЕОГРАДУ, и предлог одлуке, достављени су Комисији заакредитацију и проверу квалитета.
Студијски програм Mастер академске студије политикологије – Политиколошке студије религије припада Образовно-научном пољу Друштвено-хуманистичких наука и области Политичких наука. Назив дипломе мастер политиколог је у складу са листом звања коју је утврдио Национални савет, а дужина студија од годину дана (два семестра) у складу је са законом.
Установа је приложила одлуку о усвајању студијског програма коју је донеo Сенат Универзитета у Београду дана 18.12.2013. године.
Програм је предвиђен за извођење на српском језику.
Планирани број студената који ће се уписати на овај студијски програм је 25 (двадесетпет).

Основни квантитативни подаци о програму су:
1. Назив дипломе: Мастер политиколог
1. Да ли је у складу са листом НСВО: ДА
1. Број наставника на студијском програму = 7
1. Број наставника са пуним радним временом = 7
1. Број наставника са непуним радним временом = 0
1. Број наставника ангажованих по уговору = 0
1. Број сарадника на студијском програму = 3
1. Број сарадника са пуним радним временом = 3
1. Број сарадника са непуним радним временом = 0 
1. Број сарадника ангажованих по уговору = 0
1. Трајање програма = 1 година
1. Број ЕСПБ бодова = 60
1. Број студената = 25
1. Просечан број часова активне наставе недељно по години = 
	 8.00 +  5.00 +  0.00 +  7.00 = 20.00

	 8.00 +  4.60 +  0.00 +  7.40 = 20.00


1. Просечан број часова предавања недељно по години = I - (8.00+8.00)/2=8.00, 
1. Проценти предмета по категоријама (АО=0, ТМ=0, С=0, СA=0)     
1. Просечно оптерећење наставника на програму=1.64 
1. Просечно оптерећење наставника на установи=5.57 
1. Просечно оптерећење сарадника на програму= 1.75 
1. Просечно оптерећење сарадника на установи=10.33 
1. Проценат часова предавања који изводе наставници са 100% радног времена = 100
1. Број библиотечких јединица релевантних за студијски програм = 364

Студијски програм Mастер академске студије политикологије – Политиколошке студије религије (60 ЕСПБ) формиран је у складу са принципима дефинисаним Законом о високом образовању Републике Србије као и Болоњском декларацијом, садржи све законом предвиђене елементе и има предвиђени број ЕСПБ бодова. Бодови се стичу кроз полагање испита на обавезним и изборним предметима, израдом два СИР-а и одбраном завршног мастер рада.
Сврха студијског програма Mастер академске студије политикологије – Политиколошке студије религије је јасно и недвосмислено формулисана. Сврха прогрaма јесте да оспособи полазнике за разумевање улоге религије у политици. Дипломирани мастери треба ду буду  упознати са  политичким капацитетима религија и да буду у стању да процењују како ће се ти капацитети одразити у политичком животу земље и света.
Циљеви студијског програма Mастер академске студије политикологије – Политиколошке студије религије су јасно формулисани. Општи циљ студијског програма је да студенти стекну знања и вештине које су им потребне да врше сложена истраживања из области политикологије, са посебнуим освртом на улогу религије у политичком животу. Други, посебни циљеви су да мастер политиколог процењује политичке капацитете религије и да упозна јавност са последицама које ће одређена политичка акција верских заједница изазвати у друштву и у политичком животу.  
 
Компетенције које студенти стичу оконачањем студијског програма јасно су приказане. Савладавањем студијског програма студенти  треба  да стекну општу слику  утицаја религије  на политику. Поред тогa, студенти ће бити оспособљени да буду компетентни стручњаци за подобласт политикологије религије. Опште и предметнo специфично компетенције усклађене су са структуром и садржајем студијског програма, прецизно су описане и усклађене са исходима.  Дефинисани су услови и поступци који су неопходни за окончање студија, они су доступни увиду јавности и  усклађени су са циљевима, садржајем и обимом студијског програма. Приложен је шаблон додатка дипломе, који је стандардан. 
Структура курикулума студијског програма Mастер академске студије политикологије – Политиколошке студије религије (60 ЕСПБ) обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања. На основу података из Књиге предмета може се утврдити да је опис предмета прецизан, циљ курса са очекиваним исходима, знањима и компетенцијама јасно дефинисан, садржај предмета разрађен, препоручена савремена литература, а методе извођења наставе, начин провере знања и оцењивања усклађене са овим нивоом студија и најновијим достигнућима педагошко-дидактичке теорије и праксе. Међутим, код неких предмета (на пример: Демократизација и религија, Економске идеологије савремених верских система, Геополитика и геоекономија, Политичка учења великих религија) није испоштован принцип да кроз предиспитне обавезе студенти остварују најмање 30 поена, што треба исправити. 
Обавезан део мастер студија политикологије је и израда и одбрана завршног – мастера рада - којим се проверава способност студената за самосталну примену стечених научних и стручних сазнања. 
Установа није документовала да је предложени студијски програм усклађен са три програма европског образовног простора, већ је навела да је са реализацијом програма отпочела пре других високошколских установа европског образовног простора. 

Универзитет у Београду, Факултет политичких наука, планира да упише 25 студента на студијски програм Mастер академске студије политикологије – Политиколошке студије религије, што је у складу са  просторним и кадровским могућностима Установе. 

	Општи услови уписа на програм академских мастер студија засновани су на стандардима предвиђеним Законом, актима Универзитета и Факултета и другим прописима који регулишу ову област. Право уписа на студијски програм Mастер академске студије политикологије – Политиколошке студије религије имају кандидати са завршеним основним и мастер академским студијама (240 ЕСПБ) факултета друштвено - хуманистичких наука. У опису стандарда је наведено да се организује и пријемни испит. 
Полагањем сваког испита студенти стичу одређени број ЕСПБ бодова, а успешност савладавања одређеног предмета прати се током наставе. Сваки предмет из студијског програма има јасан и јавно објављен начин стицања поена у оквиру предиспитних активности, као и на испиту. Међтим, на већини предметима није испоштован принцип да студенти на предиспотним обавезама могу остварити најмање 30 поена, те је потребно да установа коригује начин оцењивања на тим предметима (видети коментар стандарда 5: Курикулум).
На студијском програму Mастер академске студије политикологије – Политиколошке студије религије ангажовано је 7 наставника, сви запослени са пуним радним временом у Установи (100%), и 3 сарадника запослена са пуним радним временом у установи (100%). Оптерећење наставника на овом студијском програму је 1.64 часова недељно, а сарадника 1.75 часова недељно. Наставници запослени са пуним радним временом у Установи држе 100 % наставе. Просечно оптерећење наставника у Установи је 5.57 часова недељно, а сарадника 10.33 часова недељно. 
Према документацији коју је Установа приложила може се констатовати да Установа располаже бруто простором површине 8812 m2. С обзиром на то да Факултет на све студијске програме који су у поступку акредитације планира упис 2763 студента, то износи 3.19  m2 по студенту, што одговара стандарду за извођење наставе у две смене. Факултет располаже амфитеатром, одговарајућим бројем слушаоница, учионица, једном компјутерском лабораторијом, библиотеком и читаоницом, што је у складу са потребама извођења наставе на овом студијском програму.
Факултет је обезбедио одговарајући радни простор за наставнике и сараднике.
Факултет има 234 рачунара, 9 сервера, 20 учионица за наставу које су опремљене рачунарима, пројекторима, пројекционим плантима, рачунарску учионицу за студенте са 21 рачунаром и сервис за приступ интернету.
 Постоје библиотечки ресурси релевантни за извођење студијског програма.
Обезбеђена је покривеност свих предмета одговарајућом уџбеничком литературом, училима и помоћним наставним средствима који омогућавају коректно остваривање наставног процеса.
  	Универзитет у Београду, Факултет политичких наука, има Стратегију обезбеђења квалитета која представља дугорочну оријентацију у остваривању свих образовних, стручних и других активности. Стратегију обезбеђења квалитета усвојену 2008. године Факултет је кориговао 2013. године. Субјекти обезбеђења квалитета су Комисија за обезбеђење и унапређење квалитета рада Факултета и Комисија за унапређење и праћење квалитета наставе. Факултет је, такође, утврдио Правилник о обезбеђењу квалитета рада  у складу са којим је вршено самовредновања 2008. и 2011. године. Стратегијом и Правилником су утврђене области обезбеђења квалитета: студијски програми, настава, квалитет наставног особља, истраживање, оцењивање студената, уџбеници и литература, библиотека, информациони ресурси, простор и опрема, ненаставно особље, процес управљања, јавност рада итд. У поступку самовредновања анкетирано је наставно, ненаставно особље и студенти Факултета. Резултати анкета су део извештаја о самовредовању, а ивештаји су јавно публиковани.
У Koмисији за обезбеђење и унапређење квалитета и Комисији за праћење и унапређење квалитета наставе заступљен је по један представник Студентског парламента. 
 Квалитет извођења студијског програма прати се континуирано и редовно, а достављени прилози указују на то да се предузимају и потребне мере за унапређење квалитета наставе.

Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА за студијски програм Mастер академске студије политикологије – Политиколошке студије религије у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.

Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архивиКАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА




УВЕРЕЊЕ
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФАКУЛТЕТ ПОЛИТИЧКИХ НАУКА са седиштем у улици ЈОВЕ ИЛИЋА бр 165, у БЕОГРАДУ, ПИБ:101746499, Матични број: 07028121, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма Mастер академске студије политикологије – Политиколошке студије религије у оквиру поља друштвено-хуманистичких наука и то за 25 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).



	Број: 612-00-00086/2014-04

Београд, 20.02.2015. године

	ПРЕДСЕДНИК

Проф. др  Ендре Пап




image1.jpeg




